# Adam Wilhelm Moltke

### Fra Wikipedia, den frie encyklopædi

Adam Wilhelm Moltke

Adam Wilhelm Moltke (25. august 1785, Einsidelsborg, i dag Egebjerggård, på Fyn - 15. februar 1864, København) var lensgreve til Bregentved.

Han var søn af Joachim Godske Moltke og Georgine Buchwald. Han var gift 2 gange: Første gang i 1817 med Frederikke Louise født Knuth (død 1819) og anden gang i 1823 med hendes søster Marie Elisabeth, begge døtre af gehejmekonferensråd Frederik Knuth.

A.W. Moltke var medlem af regeringen (statsrådet) fra 1831 til 1852. I 1831-1848 med titlen statsminister og i 1848-1852 med titlen premierminister. I 1831 blev han tillige finansminister. Han var også Præsident for Rentekammeret (svarer omtrent til landbrugsminister). Under Frederik 6. var Moltke regeringens yngste medlem.

Moltke blev den første valgte danske premierminister (regeringsleder). Han havde magten i fire regeringsperioder, som strakte sig over en periode på fire år fra 1848 til 1852. Martsministeriet (dannet i 1848) var en koalitionsregering mellem De Nationalliberale og Højre. Efterhånden blev de liberale ministre trængt ud af regeringen, og Moltkes ministerier antog en mere konservativ karakter.

A.W Molkte var konstitueret som Marineminister marts-april 1848. Frem til november 1848 var Moltke også finansminister. Fra november 1848 til august 1850 var han tillige udenrigsminister.

Molkte var medlem af Landstinget 1850-1860 samt kongevalgt medlem af Rigsrådet 1854-1863.

## [redigér] Henvisninger

Ministeriet Moltke I, II, III & IV

| Denne biografi er kun påbegyndt. Hvis du ved mere om emnet kan du hjælpe Wikipedia ved at udvide den.

Hentet fra "http://da.wikipedia.org../../../a/d/a/Adam_Wilhelm_Moltke_5072.html"

Kategorier: Påbegyndte biografier | Danske statsministre | Danskere i 1800-tallet | Født i 1785 | Død i 1864

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Português
- Svenska
- 中文